1319.

Godina **1319** (**[[rimske brojke|MCCCXIX]]**) bila je redovna godina koja počinje u ponedjeljak u julijanskom kalendaru.

## Događaji
### Januar/Siječanj &ndash; Jun/Lipanj
* 28. 1. - Robert, kralj Napulja postaje gospodar Breše kojoj prete Cangrande I della Scala i Matteo I Visconti.
* 5. 2. - Gibelini, poraženi od napuljskog kralja Roberta, prekidaju opsadu Đenove, ali vratiće se na leto.
* 14. 3. -  Papinom bulom *Ad ea ex quibus* odobren portugalski Kristov red za bivše templare (→ Samostan Kristovog reda).
* prva polovina godine - Ugarski kralj Karlo Robert napada Milutinovu državu, zauzima grad Mačvu. Beograd je ponovo u mađarskim rukama.
* 8. 5. - Umro norveški kralj Haakon V - kraj muške loze kuće Sverre, naslediće ga kćerkin sin i švedski kralj Magnus.
* lipanj - Kralj Milutin sklopio povoljan mir sa banom Mladenom, koji mora predati brata, omiškog kneza Grgura, za taoca (Milutin taoce predaje Dubrovniku).
* 17. 6. - Papa šalje pisma albanskim velikašima da kao katolici zbace vlast "šizmatičkog" raškog kralja (Radoslav, "knez Albanije", tj. gospodar Kroje; Vladislav Gonoma, "knez Duklje i primorske Albanije"; protosevast Viljem Bleništa, gospodar istočno od Lješa; protoalagator Viljem Arijanit; knez Kalojan Bleništa; Pavle Matarango, južno od Drača; trojica braće Musaki, daleko od Milutinove oblasti) - izgleda bez efekta
* 25. 6. - Reconquista, Katastrofa kod Vega de Granade: dvojica kastiljskih prinčeva poginula u pohodu na Emirat Granada.

### Jul/Srpanj &ndash; Decembar/Prosinac
* 8. 7. - Magnus IV (3 godine) izabran je za kralja Švedske. Regentkinja je njegova majka Ingeborg Håkansdotter.
* srpanj - Ban Mladen je pred Šibenikom, gde je skovana zavjera protiv njega - građani predaju zavjerenike, koji su pogubljeni, ali ban zahtjeva predaju grada. Mora napustiti opsadu nakon što su Mlečani poslali mornaricu; ovi postavljaju njegovog neprijatelja Budislava Kurjakovića za potestata. Pored Šibenika, bunio se i Trogir.
* 18. 7. - Papa Ivan XXII. dozvolio sklapanje braka između Stjepana II Kotromanića i Elizabethe, kćeri Meinharda I von Ortenburga, o čemu je prepisku vodio Mladen II Šubić.
* 23. 7. - Bitka kod Hiosa: vitezovi hospitaleri razbili flotu Ajdinidskog begluka.
* 1. 8. - Rok za okupljanje ugarske vojske protiv kralja Milutina - Karlo Robert zatim ulazi u Mačvu, do reke Kolubare (16. 9. tu izdaje povelje); za to vreme Karlov stric Filip Tarentski deluje sa juga, rat se nastavlja i sledeće zime, nakon što je Milutin povratio Mačvu posle povlačenja Karlove vojske.
* 14. 8. - Umro Waldemar, markgrof Brandenburga, poslednji iz kuće Ascania.
* avgust - Cangrande I della Scala, gospodar Verone, opseda Padovu - ovi se najesen stavljaju pod zaštitu Henrika III. od Gorice.
* avgust - Mali švedski kralj Magnus, unuk umrlog Haakona V, priznat je za naslednog norveškog kralja Magnusa VII - prva personalna unija dve zemlje.
* 20. 9. - Prvi rat za nezavisnost Škotske, Bitka kod Mytona: da bi odvukla Engleze od opsade Berwicka, škotska vojska upada u Jorkšir o odnosi ubedljivu pobedu kod Mytona, prozvanu Bela bitka zbog velikog broja stradalih sveštenika.
* 11. 11. - Beatrix Luksemburška, kraljica Karla Roberta, umrla na porođaju.
* 13. 11. - Umro danski kralj Erik VI, nasleđuje ga mlađi brat Christoffer II (1320-26). Danska je bankrotirana, čitavi regioni su pod hipotekom nemačkih i danskih velikaša.

* 14. 12. - Kortes u Tarragoni: kralj Jaime II od Aragona konsolidirao Aragonsku krunu proglašenjem neraskidivog saveza kraljevstava Aragon i Valencia te Barcelonske grofovije.
* decembar - Primirje između Engleske i Škotske (Edward II i Robert Bruce).
* 22. 12. - Aragonski prestolonaslednik Jaime se i zvanično odrekao nasledstva da bi se zamonašio.

### Kroz godinu
* Dubrovačko Veliko vijeće ima 263 člana.
* Arhiepiskop Nikodim preveo Jerusalimski tipik sv. Save Osvećenog.
* Katalonci Alfonsa Fadriquea zauzeli Vojvodstvo Neopatras.

## Rođenja

* 26. 4. - Jean II od Francuske, kralj († 1364)
* Petar IV Aragonski, vladar nekoliko zemalja († 1387)

## Smrti

* Duccio, slikar (* 1255-60)
* 14. 8. - Waldemar, markgrof Brandenburga (* ca. 1280)
* 11. 11. - Beatrix Luksemburška, ugarska kraljica (* 1305)

## Reference

; Literatura
* Svezak drugi: dio prvi. Treće doba: Vladanje kraljeva iz raznih porodica (1301-1526). Prva knjiga: Anžuvinci i Sigismund do gubitka Dalmacije (1301-1409), Vjekoslav Klaić (archive.org)
* *Istorija srpskog naroda*, Prva knjiga, Od najstarijih vremena do Maričke bitke (1371), SKZ Beograd 1981 (I)